BEITIALARRANGOITIA LIZARRALDE (EH Bildu, 2015-06-04):
Bai, mila esker.
Lehenik eta behin esan beste taldeek gero esango dutela baina talde honek ez du arazorik puntuka bozkatzeko. Ez dugu aipatu baina Maneiro jaunak bigarren aldiz esan duenez, lehenago erantzun ez diogunez era horretara.
Eta bigarrenik, bistan da zertan gatozen bat. Bistan da gehiengo bat gatozela bat horietan eta bistan da horietan bat ez datorrenak bere burua nola zuritu ahalegina egin duela baina horretan bat nator Maneiro jaunarekin berak ere ez duela sinesten esan duena.
Baina nik uste dut bereziki norbaitek hortik ikasgaia atera behar badu, alegia Barrio jaunak egin duen diskurtsotik, Euzko Alderdi Jeltzalea dela eta Gobernua dela eta nik eskari bat egin nahi nioke. Ez dezan izan berriro bere garaian guk baloratu genuen eznahikoa zen akordio bat aitzakiatzat ez dezan berriro izan Alderdi Popularrak eta Madrilek, defenda dezala Euzko Alderdi Jeltzaleak eta Eusko Jaurlaritzak tinko H-24, ze akordio hark ez zuen tinko hori defendatzen.
Eskariari arabera, aukeren arabera bai PPri interesatzen zaion ezertara ez doan diskurtso hori tamalez gailendu zen hor gure ustetan. Eta nik uste dut gaur egun duen diskurtsoa Barrio jaunak hortik saiatu dela. Guk ia esan genuen azaroaren 24eko akordioa ez zela nahikoa. Uste dut hori defendatzen baldin badugu benetan horren alde egin behar dela presioa; eta akordioak bilatzen ditugunean  - ondo dago akordioak bilatzea erakundeen artean - , akordioa bera ez dela helburu  - nik askotan esan dut hori, berriro errepikatuko dut -  baizik eta akordioren baitan jasotzen den hori dela helburua.
Eta beraz uste dut Barrio jaunak gaur egin duen diskurtsoak hori erakutsi beharko ligukeela. Akordio bat egitekotan Forondarentzat ezeren aurretik ezinbesteko eta premiazko diren bi elementu horien ingurukoa izan behar duela. Alegia, 24 orduko operatibitatearen beharra eta PIF zerbitzuaren beharra.
Ze ikusi duguna hilabete hauetan, egoera ezertan aldatu ez den hilabete horietan da akordio horrek ez duela ahalbidetu oinarrizkoak ziren bi printzipio horretan aurrera egitea.
PIF zerbitzua martxan jartzeko beste batzuk dirudienez demostratu behar dute beharrezkoa dela  - hori da Barrio jaunak hemen defendatu duena -  eta operatibitatea ere eskariaren araberakoa. Eta gainera ausardia dauka esateko ba zorionez bide horretatik urratsak eman dituela Forondak.
Ba esan dezagun gabe, Forondak eman ditu urratsak nahiz eta Alderdi Popularrak eta Espainiako Gobernuak oztopoak bat bestearen aurretik jarri. Erakutsi du hala ere aurrera egiteko gaitasuna. Baina kontuz, erakutsi du ere muga. Zaragozak bataz beste bikoitza egin ahal izan aurrera eta kargan bikoitza egin ahal izan du gora berez orokorrean mejoratzen ari zen panorama batean; eta aldiz Forondak operatibitate muga horiengatik ezin izan du garatu edo aurrera egin bere potentzialak erakusten duen haina.
Eta hor benetan dagoen oztopoa ikusten ez duenak benetan Forondaren alde egiten ez duelako da. Eta horretan nolabait ere bere jarrera ezkutatu nahi izanak.
Beraz berriro diot, potentziala badauka, aukerak badauzka Forondak, baina horiek ez dira epemugarik gabe hor egongo oztopoak aurrean jartzen bazaizkio eta benetan behar duena da gerora beste edozein plan egingo bada ere, 24 orduetan martxan egotea. Eta hau egin duen hobekuntza ez da plan horren ondorio izan. Plan hori hor egonda ere, oztopoak hor egonda ere, lortu duen zerbait da.
Beraz, bistan da akordioa ez zela nahikoa. Bistan da eta adostasuna gaur hemen ere bi oinarri horietan jarriko da zein diren Forondak aurrera egiteko behar dituen gutxienekoak, premiazko edo derrigorrezkoak zaizkionak eta uste dugu denoi, bakoitza gero daukan arduretan, dagoen erakundeetan eta bestelako urratsak ematea dagokigun tokian, tinko hori defendatzea dagokigula. Zeren eta hitz garbi horiek hitz lausoagoak, hitz arinagoak bilakatu direnetan akordioa lortu da bai, baina Forondak berdin jarraitzen du. Eta uste dut ez dela adostasuna bilatzen dugunon artean ez dela helburua hemendik urtebetera egoera berberean egotea.
Beraz, eutsi diezaiogun hemen adosten dugunari, baita bestelako akordioetan ere. Ez dezagun hitzak leundu, ez ditzagun bestelako interes momentuko edo elektoralak edo bestelako momentu batzuengatik gure eskaria errebajatu nolabait esategatik, utzi diezaiogun eskari horri. Gehiengo bat denak PPk ezik horretan gaudelako eta gehiengo zabal nahikoa badugulako horretan indar egiteko.
Besterik ez, mila esker.